Na osnovu člana 38 stav 1 alineja 2 Zakona o lokalnoj samoupravi ("Službeni list Crne Gore", br. 002/18, 034/19, 038/20), člana 35 stav 1 alineja 2 Statuta Opštine Tivat ("Sl. list Crne Gore - opštinski propisi", br. 24/18 i 09/20) Skupština Opštine Tivat, na sjednici održanoj 31.03.2021. godine donosi

ODLUKU

o donošenju mjera za podršku privredi u Opštini Tivat

Član 1

Ovom odlukom utvrđuju se mjere koje imaju za cilj da ublaže finansijske posljedice nastale usled pandemije COVID-19 u Opštini Tivat.

Član 2

Svi izrazi upotrijebljeni u ovoj odluci za fizička lica u muškom rodu podrazumijevaju iste takve izraze za fizička lica u ženskom rodu.

Član 3

Sekretarijat za finansije dužan je da prati mjesečno ostvarivanje primitaka i usaglašava izvršenje izdataka prema utvrđenim prioritetima u skladu sa raspoloživim sredstvima, odnosno procentom ostvarenja budžeta kako bi se održala budžetska ravnoteža.

Član 4

Sve potrošačke jedinice dužne su da tekuće rashode svedu na najmanju moguću mjeru.

Član 5

Oslobađaju se od obaveze plaćanja po osnovu prireza porezu na dohodak fizičkih lica privredni subjekti u djelatnostima čiji je rad zabranjen Naredbom Ministarstva zdravlja Crne Gore, za mjesece u kojima postoji zabrana rada privrednih subjekata, počevši od 01.02.2021. godine, a najkasnije do 01.06.2021. godine.

Član 6

Oslobađaju se plaćanja zakupnine zakupci poslovnih prostora i zemljišta u vlasništvu Opštine Tivat, u djelatnostima čiji je rad zabranjen Naredbom Ministarstva zdravlja Crne Gore, za mjesece u kojima postoji zabrana rada privrednih subjekata, počevši od 01.02.2021. godine, a najkasnije do 01.06.2021. godine.

Član 7

Oslobađaju se od plaćanja lokalne komunalne takse privredni subjekti u djelatnostima čiji je rad zabranjen Naredbom Ministarstva zdravlja Crne Gore za period dok traje zabrana rada, počevši od 01.02.2021. godine, a najkasnije do 01.06.2021. godine.

Oslobađanje se ne odnosi na lokalne komunalne takse obuhvaćene tarifnim brojem 2, Odluke o lokalnim komunalnim taksama Opštine Tivat ("Službeni list Crne Gore - opštinski propisi", br. 018/20 od 05.06.2020).

Član 8

Oslobađaju se od plaćanja naknade za licencu taxi udruženja i preduzetnici za 2021. godinu.

Član 9

Sekretarijat za privredu će donijeti olakšavajuće procedure radi korišćenja podsticajnih mjera u poljoprivredi i to uvođenjem avansnog plaćanja, kod nabavke određenih sredstava za poljoprivrednu proizvodnju u toku 2021. godine, u sledećim oblastima:

- Podrške razvoju voćarske i vinogradarske proizvodnje;

- Podrške razvoju maslinarstva i marikulture;

- Podrške razvoju povrtarske i cvjećarske proizvodnje;

- Podrške razvoju pčelarstva;

- Podrške razvoju organske poljoprivrede;

- Podrške održivom upravljanju zelenim otpadom iz poljoprivredne proizvodnje.

Član 11

Preporučuje se DOO "Komunalno" Tivat, DOO "Vodovod i kanalizacija" Tivat, DOO "Parking servis" Tivat da za korisnike njihovih usluga, u djelatnostima čiji je rad zabranjen naredbom Ministarstva zdravlja Crne Gore i koji se obrate zahtjevom, iste obračunavaju srazmjerno vremenu u kojem su usluge koristili.

**Član 12**

Preporučuje se privrednim društvima i javnim ustanovama, čiji je osnivač opština Tivat, da oslobode od plaćanja zakupnine zakupce u djelatnostima čiji je rad zabranjen naredbom Ministarstva zdravlja Crne Gore, za period u kojem ne obavljaju djelatnost, počev od važenja naredbi Ministrastva zdravlja Crne Gore zbog kojih subjekti plaćanja nijesu obavljali djelatnost, a na zahtjev istih.

Član 13

Ova odluka stupa na snagu osmog dana od dana objavljivanja u Službenom listu CG – opštinski propisi.

Broj: 03-040/21-96

Tivat, 31.03.2021.godine

Skupština Opštine Tivat

Predsjednik

dr Andrija Petković